BCH เด้ง 3% ลุ้น “โควิด” รอบใหม่ ดันกำไรปีนี้โต โบรกชูเป้า 24 บ.
BCH ดีด 3% จับตา “โควิด” รอบใหม่ ดันรายได้-กำไรปีนี้โต โบรกแนะนำ “ซื้อ” ราคาเป้าหมาย 24 บ.
BCH ดีด 3% จับตา “โควิด” รอบใหม่ ดันรายได้-กำไรปีนี้โต โบรกแนะนำ “ซื้อ” ราคาเป้าหมาย 24 บ.
12 ก.ค. 2565

ผู้สื่อข่าวรายงานว่า วันนี้ (12 ก.ค.65) ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 10:14 น. อยู่ที่ระดับ 20.30 บาท บวก 0.50 บาท หรือ 2.53% สูงสุดที่ระดับ 20.40 บาท ต่ำสุดที่ระดับ 20 บาท ด้วยมูลค่าการซื้อขาย 111.77 ล้านบาท

บริษัท หลักทรัพย์พาย จำกัด (มหาชน) ระบุในบทวิเคราะห์ (12 ก.ค.65) ว่า หากไม่รวมรายได้จากเคสโควิด-19 คาดว่ากำไรปี 65-66 จะก้าวกระโดดขึ้น 2.5 เท่า-1.8 เท่า ตามลำดับ เทียบกับช่วงก่อนเกิดโควิด-19 จึงเชื่อว่าธุรกิจหลักยังมีภาพรวมที่ดี แนะนำ “ซื้อ” ราคาเป้าหมาย 21 บาท
บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (12 ก.ค.65) ว่า โรงพยาบาลถือเป็นธุรกิจที่สามารถปรับขึ้นค่ารักษาตามอัตราเงินเฟ้อได้ รวมทั้งได้ประโยชน์จากการแพร่ระบาดโควิด-19 ระลอกใหม่ แนะนำ “ซื้อ” ราคาเป้าหมาย 24 บาท